**ספר מלאכי מבנה ומשמעות**

**יעל שלוסברג** **yshlos6@gmail.com**

**מעשרות**

1. בראשית פרק כח

(טז) וַיִּיקַץ יַעֲקֹב מִשְּׁנָתוֹ וַיֹּאמֶר אָכֵן יֵשׁ יְדֹוָד בַּמָּקוֹם הַזֶּה וְאָנֹכִי לֹא יָדָעְתִּי:

(יז) וַיִּירָא וַיֹּאמַר מַה נּוֹרָא הַמָּקוֹם הַזֶּה אֵין זֶה כִּי אִם בֵּית אֱלֹהִים וְזֶה שַׁעַר הַשָּׁמָיִם:

(יח) וַיַּשְׁכֵּם יַעֲקֹב בַּבֹּקֶר וַיִּקַּח אֶת הָאֶבֶן אֲשֶׁר שָׂם מְרַאֲשֹׁתָיו וַיָּשֶׂם אֹתָהּ מַצֵּבָה וַיִּצֹק שֶׁמֶן עַל רֹאשָׁהּ:

(יט) וַיִּקְרָא אֶת שֵׁם הַמָּקוֹם הַהוּא בֵּית אֵל וְאוּלָם לוּז שֵׁם הָעִיר לָרִאשֹׁנָה:

(כ) וַיִּדַּר יַעֲקֹב נֶדֶר לֵאמֹר אִם יִהְיֶה אֱלֹהִים עִמָּדִי וּשְׁמָרַנִי בַּדֶּרֶךְ הַזֶּה אֲשֶׁר אָנֹכִי הוֹלֵךְ וְנָתַן לִי לֶחֶם לֶאֱכֹל וּבֶגֶד לִלְבֹּשׁ:

(כא) וְשַׁבְתִּי בְשָׁלוֹם אֶל בֵּית אָבִי וְהָיָה יְדֹוָד לִי לֵאלֹהִים:

(כב) וְהָאֶבֶן הַזֹּאת אֲשֶׁר שַׂמְתִּי מַצֵּבָה יִהְיֶה בֵּית אֱלֹהִים **וְכֹל אֲשֶׁר תִּתֶּן לִי עַשֵּׂר אֲעַשְּׂרֶנּוּ לָךְ:**

**2. בראשית פרק יד**

(יח) וּמַלְכִּי צֶדֶק מֶלֶךְ שָׁלֵם הוֹצִיא לֶחֶם וָיָיִן וְהוּא כֹהֵן לְאֵל עֶלְיוֹן:

(יט) וַיְבָרֲכֵהוּ וַיֹּאמַר בָּרוּךְ אַבְרָם לְאֵל עֶלְיוֹן קֹנֵה שָׁמַיִם וָאָרֶץ:

(כ) וּבָרוּךְ אֵל עֶלְיוֹן אֲשֶׁר מִגֵּן צָרֶיךָ בְּיָדֶךָ

**וַיִּתֶּן לוֹ (אברהם למלכי צדק הכהן) מַעֲשֵׂר מִכֹּל:**

3. הרב ישכר יעקובסון / חזון המקרא הפטרה לפרשת תולדות עמ' 85-87

וכעת עלינו לגשת למציאת פתרון החידה: מדוע נכתב ספר זה דווקא בצורת הוויכוח. בספרו של דוד ילין: לתורת המליצה התנכי"ת עמ' 145 מצאנו הערה קצרה העשויה להדריכנו בניסיון למצוא את התשובה: הוא כותב שם: " מלת 'ואמרתם' היא הטיפוסית להתווכחויות מלאכי ופה כבר כעין התחלה לשקלא וטריא התלמודיים". בבירור דברי ילין יתברר לנו כי הוא מציע למצוא את פתרון חידת הצורה של נבואות מלאכי בתקופה ובשינוי הרב שחל בעם בראשית ימי בית שני, תקופת המעבר בין המקרא והנביאים מכאן לתקופת הסופרים – חכמי המשנה -מכאן...

אפשר שהשימוש בצורת הויכוח במקום הטפת מוסר לעם בנאום תוכחה רגיל סימן הוא לסיום תקופת ההטפה (הנבואה) הרגילה בה ממלא העם תפקיד שומע סביל, והתחלת התקופה החדשה של השתתפות פעילה של העם בהקניית התורה, בהפצתה ובליבונה בדרך הויכוח התלמודי...

אפשר אפוא כי בעצם צורת הוויכוח יש כבר לפנינו דבר מה מאותה החכמה שעליה נאמר בתלמוד (בבא בתרא יב ע"א): "חכם עדיף מנביא".